મમ્મી પપ્પા તમે મને એક એક મીનિટે યાદ આવો છો.. ક્યારે પણ શાકભાજી લેવા હું નહતી ગઈ પરંતુ હવે શાક લેતા થઈ ગઈ છું અને શાકનો ભાવ કરાવતા પણ શીખી ગઈ છું. ખરેખર એવી કેટલી બધી વસ્તુ છે મમ્મી કે જે મે ક્યારે પણ નથી કરી પણ હવે કરતા શીખી ગઈ છું. એક છોકરીનું ક્યારે સ્ત્રીમાં રૂપાંતરણ થઈ ગયું એ ખાલી સમય ને જ ખબર છે. ખરેખર જવાબદારી એ એવી વસ્તુ છે કે જેને લીધે ક્યાંક ને ક્યાંક જીવનની શૈલીમાં રૂપાંતરણ કરવું અનિવાર્ય થઈ જાય છે. ૨૫ વર્ષથી પોતે જીવેલી જીવનશૈલીને બદલીને તરત જ રાતોરાત નવી જીવનશૈલી અપનાવાની ફ્લેક્સિબિલિટી એકમાત્ર સ્ત્રીમાં જ છે અને આ બલિદાન ને કારણે જ એક મકાન ઘરમાં પરિવર્તિત થાય છે.